དེ་ཡང་ཕྱི་ཚེས་༥ཉིན་ལས་རིམ་ཁག་དབུ་འཛུགས་ཀྱིས་ཐོག་མར་ནོར་ཝེར་གནས་སྡོད་བོད་རིགས་མི་མང་རྣམས་ཐུག་འཕྲད་ཀྱིས་གཉིས་སྨན་དབུ་མའི་ལམ་གྱི་སྲིད་བྱུས་དང་།ཆིག་སྒྲིལ་གྱི་གལ་གནད།སྐབས་བཅུ་དྲུག་པའི་བོད་མི་མང་སྤྱི་འཐུས་ལྷན་ཚོགས་ཀྱིས་གྲོས་ཚོགས་ཚོགས་དུས་དྲུག་པའི་སྟེང་བསྐྱར་བཅོས་གནང་བའི་འོས་བསྡུའི་སྒྲིག་གཞིས་མཚོན།གྲོས་ཚོགས་ཀྱི་ལས་རིམ་ཁག་ངོ་སྤྲོད།དེ་བཞིན་མི་མང་གི་དྲི་བ་བསམ་ཚུལ་ཁག་ལ་ལན་འདེབས་དང་ཉན་ཞིབ་ཟབ་རྒྱས་གནང་ཡོད་པ་དང་།དེ་རྗེས་སྤྱི་འཐུས་སྐུ་ཚབ་ཚོགས་ཆུང་ནས་གྲོས་ཚོགས་འཐུས་མི་ལྕམ་སྐུ་མོ་ན་ཧྥ་ཇི་ར་ས་མཆོག་དང་མཇལ་འཕྲད་ཀྱིས་ཆུ་ཚོད་གཅིག་ལྷག་རིང་གནད་དོན་ཁག་གི་ཐད་བཀའ་མོལ་ཞིབ་རྒྱས་གནང་ཡོད།